[{"text_idx": "#000000", "text": "Eelmisel aastal ta\u0308itus gurmeeturul 11 aastat. Alustasime sellega soovist luua midagi erilist, turupa\u0308eva, kuhu tulevad kokku meie toiduturu teena\u0308itajad, kus tooted tehakse tihtipeale vaid selleks pa\u0308evaks, inspireerituna su\u0308gisest ning toorainest, kus kokku tulevad Eestimaa eri paigust tootjad ja tihtipeale oli gurmeeturul mingi piirkonna fookus, olgu see Peipsimaa, Vo\u0303rumaa, saared vms, ja kunagi ei puudnud ka keegi rahvusko\u0308o\u0308gi esinedaja, kes meie maale jo\u0303udnud, et siin oma toidukultuuri edendada, turule jo\u0303udsid inimesed Portugalist Su\u0308u\u0308riani ja Iisrealist Ameerikani. Tahtsime pakkuda selle pa\u0308evaga eelko\u0303ige meie naabruskonnale, aga tuli va\u0308lja, et ka tervele linnale a\u0308gedat turupa\u0308eva, kus tullakse kokku suhtlema, maitsma, mo\u0303tteid vahetama ja ostlema ja niisama nautima. On olnud va\u0308ga a\u0308gedad aastad, alati ta\u0308is positiivset energiat ja emotsioone, NOPipere on gurmeeturu tegemise vaimus elanud ko\u0303ik neeg su\u0308gised, sest su\u0308gis ka\u0308ivitas meid ko\u0303iki u\u0308ksteisest ro\u0303o\u0303mu tundma."}, {"text_idx": "#000001", "text": "Seekord aga otsustasime turu a\u0308ra ja\u0308tta. Mo\u0303ned na\u0308dalad tagasi toidukohtadele ja u\u0308ritustele peale pandud piirangud ta\u0308hendasid meie inimeste jaoks igapa\u0308evast ru\u0308nnakute, solvangute ja (verbaalsete) ahistamise jada. Tundsime, et kuskil on piir, olime harjunud (mitte aktsepteerinud), et igau\u0308ks vo\u0303ib oma paha tuju teenindajate peal va\u0308lja elada vo\u0303i et selleks, et ennast paremini tunda, sotsmeedias midagi negatiivset kellegi eksimusest postitada, aga kuksil on alati piir ja seekord tuli see siin ette. Oleme teinud NOPi meile ko\u0303igile, aga piirangud ei ole meie tehtud, meie vaid teeme seda, mida palub riik selles keerulises olukorras, mis meid ko\u0303iki on ra\u0308sinud juba liiga pikka aega. Tundsime, et ei taha teha gurmeeturgu olukorras, kus peame ku\u0308lalisi va\u0308raval kontrollima ning pidevalt tegelema pahameelega, miks me seda teeme. Me teeme seda kohta armastusest toidu, naabruskonna ja inimeste vastu, las see emotsioon kanda meid ka edasi."}, {"text_idx": "#000002", "text": "Aga gurmeeturg ei ja\u0308a\u0308 a\u0308ra. Toome niipalju kui vo\u0303imalik nende a\u0308gedate tootjate kaupa meie poodi selleks gurmeeturu potensiaalselt toimumise ajaks (to\u0303si, niipalju ei mahu kui turule) ja toetame neid tootjad selle tegevusega ka edasi. NOPi kokad ja kondiitrid on teinud palju uut a\u0308gedat selleks su\u0308gise algusest, leidke see hooajalisest gurmeeturust inspireeritud menu\u0308u\u0308st ja poest alates na\u0308dala lo\u0303pust. Ja\u0308rgnevatel pa\u0308evadel jagame aga oma Facebooki kontol nende toredate tegijate tausta- ja tootelugusid, mida poest leida saate."}, {"text_idx": "#000003", "text": "Olge hoitud ja hoidke ko\u0303iki teisi! Ja na\u0308eme ikka NOPis!"}, {"text_idx": "#000004", "text": "PS. Pilte on eelmistest aastastest kogunenud tuhandeid, panime mo\u0303ned ka siia."}]